CELEX: 62010CN0369
Language: mt
Date: 2010-07-22 00:00:00
Title: Kawża C-369/10: Appell ippreżentat fit- 22 ta’ Lulju 2010 minn Ravensburger AG mis-sentenza mogħtija fid- 19 ta’ Mejju 2010 mill-Qorti Ġenerali (It-Tmien Awla) fil-Kawża T-108/09, Ravensburger vs UASI — Educa Borras (Memory)

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/10
            
         Appell ippreżentat fit-22 ta’ Lulju 2010 minn Ravensburger AG mis-sentenza mogħtija fid-19 ta’ Mejju 2010 mill-Qorti Ġenerali (It-Tmien Awla) fil-Kawża T-108/09, Ravensburger vs UASI — Educa Borras (Memory)
   (Kawża C-369/10)
   ()
   2010/C 260/13
   Lingwa tal-kawża: l-Ingliż
   
      Partijiet
   
   
      Appellanti: Ravensburger AG (rappreżentanti: H. Harte-Bavendamm u M. Goldmann, avukati)
   
      Appellat: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tal-appellanti
   
   
               —
            
            
               tiddikjara l-appell mis-sentenza tal-Qorti Ġenerali tad-19 ta’ Mejju 2010 (T-108/09) ammissibbli;
            
         
               —
            
            
               tannulla s-sentenza tal-Qorti Ġenerali;
            
         
               —
            
            
               tannulla d-deċiżjoni tat-Tieni Bord tal-Appell tat-8 ta’ Jannar 2009 (R 305/2008-2) u, jekk ikun il-każ, id-deċiżjoni tad-Diviżjoni tal-Kanċellazzjoni tat-3 ta’ Settembru 2006 (1107C);
            
         
               —
            
            
               (jekk ikun il-każ) tirrinvija l-kawża quddiem l-UASI sabiex tingħata deċiżjoni ġdida;
            
         
               —
            
            
               tikkundanna lill-intervenjenti u lill-UASI għall-ispejjeż sostnuti mill-appellanti fil-kuntest tal-appell.
            
         
      Aggravji u argumenti prinċipali
   
   L-appellanti tqis li s-sentenza tal-Qorti Ġenerali għandha tiġi annullata minħabba l-aggravji li ġejjin:
   
               (1)
            
            
               żnaturament tal-provi, sa fejn il-Qorti Ġenerali interpretat b’mod żbaljat id-dikjarazzjonijiet ta’ fatt tal-appellanti dwar il-lista ta’ prodotti tat-trade mark Komunitarja inkwistjoni meta indikat li kien “stabbilit f’dan il-każ li l-prodotti li għalihom it-trade mark ikkontestata ġiet irreġistrata jinkludu, b’mod partikolari, il-logħob ta’ memorja”;
            
         
               (2)
            
            
               żnaturament tal-provi, sa fejn il-Qorti Ġenerali applikat l-Artikolu 52(1)(a) tar-Regolament dwar it-trade mark Komunitarja (1) flimkien mal-Artikolu 7(1)(c) tal-imsemmi regolament, u billi applikat kriterju vvizzjat u restrittiv wisq għall-finijiet tal-evalwazzjoni tal-karattru deskrittiv ta’ trade mark verbali, jiġifieri r-reġistrazzjoni tat-trade mark Komunitarja Nru 1 203 629, “MEMORY”;
            
         
               (3)
            
            
               żnaturament tal-provi, sa fejn il-Qorti Ġenerali applikat l-Artikolu 52(1)(a) tar-Regolament dwar it-trade mark Komunitarja flimkien mal-Artikolu 7(1)(b) tal-imsemmi regolament, u billi applikat kriterju vvizzjat u restrittiv wisq għall-finijiet tal-evalwazzjoni tan-nuqqas ta’ karattru deskrittiv ta’ trade mark verbali, jiġifieri r-reġistrazzjoni tat-trade mark Komunitarja Nru 1 203 629, “MEMORY”;
            
         
               (4)
            
            
               żnaturament tal-provi, sa fejn il-Qorti Ġenerali bbażat ruħha kważi esklużivament fuq l-użu lingwistiku preżunt f’pajjiżi mhux Ewropej li qegħdin ’il bogħod.
            
         
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).